Imezdaɣ n taddart bdan lxedma n tebḥirin ɣef sin wanawen, tibḥirin n waman akked, d tebḥirin tibaɛliyin, tibḥirin n waman ad yettili uheggi-nsent di tefsut, am tṛuzi n wakal d uqqaɛed-nsent akken ad yili wuẓẓu –nsent deg unebdu, qqaren-asent tibḥirin n waman acku tessent yal ass d tid id-yezgan qarbent ɣer tliwa d laɛawanṣar n taddart, am tebḥirin n tqubet ,tibḥirin n ugni n tasaft, d waṭas nniḍen anaf imezdaɣ la tt-ẓẓun leṣnaf yemgaraden n yimɣan, am ifelfel, ṭumaṭic, lluban, tixessayin, akbal, d kra n leṣnaf imaynuten, am lbesbas am batenǧal, zrudiya ayagi yuttuɣal-d s waṭas n lfayda fell-asen, imi qaden iman-nsen rnu ɣer tebḥirin n waman ,yettili-d wuẓẓu n tebḥirin tibaɛliyin.